Protozoa kalebu organisme kosmopolitan, ya iku organisme sing bisa ditemokaké ing papan endi waé, kayata ing lemah, banyu, utawa alam bébas.[5] Sawatara gènus saka kéwan iki bisa tahan urip ing lingkungan sing kurang mbathèni kanthi cara mbentuk tèmbok pangayom sing diarani kista.[5] Protozoa padatan urip bébas ing papan sing lembab kayata ing segara, lingkungan banyu tawar, utawa dharatan.[5] Ana uga protozoa sing urip ing jaringan organisme liya saéngga kalebu organisme akuatik.[5] Ana spèsiès kang sifaté parasitik, urip ing organisme inang. Inang protozoa nduwèni sifat parasit, bisa arupa organisme prasaja kayata algae nganti organisme vertebrata kang genep, kayata manungsa.[5] Ana spèsiès kang urip ing jero lemah utawa ing permukaan tetanduran. Kabèh protozoa merlokaké kelembaban kang dhuwur ing habitat apa waé.[5] Jinis protozoa segara iku bagéyan saka zooplankton, déné protozoa segara jinis liyané urip ing dhasar segara.[5] Spèsiès kang urip ing banyu tawar kayata ing danau, kali, utawa kolam.[5] Ana uga protozoa kang ora duwé sifat parasit ya iku urip ing jero usus utawa ing jero rumèn kéwan ruminansia.[5] Sawatara protozoa uga bisa mbebayani kanggo manungsa amarga protozoa bisa njalari lelara.[5] Protozoa urip kanthi cara solitèr utawa mbentuk koloni.[5] Ing jero ékosistem banyu, protozoa uga kalebu jinis zooplankton.[5]